Document ID: 32010R0983

РЕГЛАМЕНТ (ЕС) № 983/2010 НА КОМИСИЯТА
от 3 ноември 2010 година
за изменение на Регламент (ЕС) № 185/2010 за установяване на подробни мерки за прилагането на общите основни стандарти за сигурност във въздухоплаването
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 4, параграф 3 от него,
като има предвид, че:
(1)
В съответствие с Регламент (ЕО) № 272/2009 на Комисията от 2 април 2009 година за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) № 300/2008 на Европейския парламент и на Съвета (2), Комисията признава равностойността на стандартите за сигурност при въздухоплаването на трети държави, при условие че критериите, изложени в посочения регламент, са изпълнени.
(2)
Комисията се увери, че Съединените американски щати изпълняват критериите, изложени в част Д от приложението към Регламент (ЕО) № 272/2009.
(3)
Комисията следва да уведоми незабавно компетентните национални органи, отговарящи за сигурността при въздухоплаването, ако разполага с информация, която предполага, че стандартите за сигурност, прилагани от трета държава със значително отражение върху общото ниво на сигурност във въздухоплаването в Съюза, вече не са равностойни на общите основни стандарти за сигурност при въздухоплаването.
(4)
Компетентните органи на държавите-членки следва да бъдат незабавно уведомени, когато Комисията разполага с достоверна информация относно действията, предприети за възстановяване на равностойността на съответните стандарти за сигурност при въздухоплаването, включително за компенсаторни мерки, приложени от трета държава.
(5)
Поради тази причина Регламент (ЕС) № 185/2010 на Комисията (3) следва да бъде съответно изменен.
(6)
Мерките, предвидени в настоящия регламент, са в съответствие със становището на Комитета по сигурност на гражданското въздухоплаване,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕС) № 185/2010 се изменя в съответствие с приложението към настоящия регламент.
Член 2
Настоящият регламент влиза в сила на 1 април 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 2010 година.

Labels: 7
8
18